Den tidligere AaB-spiller Michael Lumb får en forårssæson i Bundesligaen, da skal spille på en lejeaftale for bundholdet Freiburg.

Fodboldlivet er lidt af en karrusel for forsvarsspilleren Michael Lumb, som i foråret kan tage fat på sin tredje lejeperiode i træk, når han tørner ud for Bundeligaklubben Freiburg. Lejeaftalen glæder indtil 30. juni, hedder det ifølge FC Zenit, som har kontrakt med danskeren indtil udgangen af 2012. Aftalen kommer ikke som den helt store overraskelse, da Michael Lumb har trænet med Freiburg i den seneste uge. Den 24-årige danske back har ikke været den store succes i FC Zenit. Russerne har ikke ønsket at benytte danskeren, som har været i både Feyenoord og AaB siden skiftet til Skt. Petersborg i 2010. Michael Lumb har spillet fire kamp for den russiske klub. Freiburg ligger sidste i Bundesligaen med 13 point. /ritzau/